CELEX: 32011R1257
Language: lv
Date: 2011-11-23 00:00:00
Title: Komisijas Īstenošanas regula (ES) Nr. 1257/2011 ( 2011. gada 23. novembris ) par grozījumiem Regulā (EK) Nr. 810/2008, ar ko atver tarifu kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un ar ko nosaka šo kvotu pārvaldību

3.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 320/12
            
         KOMISIJAS ĪSTENOŠANAS REGULA (ES) Nr. 1257/2011
   (2011. gada 23. novembris)
   par grozījumiem Regulā (EK) Nr. 810/2008, ar ko atver tarifu kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un ar ko nosaka šo kvotu pārvaldību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1996. gada 18. jūnija Regulu (EK) Nr. 1095/96 par koncesiju īstenošanu, kas ietvertas sarakstā CXL, kurš sastādīts atbilstīgi GATT XXIV.6 sarunu slēdzienam (1), un jo īpaši tās 1. panta 1. punktu,
   tā kā:
   
               (1)
            
            
               Ar Komisijas Regulas (EK) Nr. 810/2008 (2) 1. pantu ir atvērtas gada tarifu kvotas attiecībā uz augstas kvalitātes svaigu, atdzesētu vai saldētu liellopu gaļu, kas atbilst KN kodiem 0201 un 0202, produktiem, kas atbilst KN kodiem 0206 10 95 un 0206 29 91, kā arī attiecībā uz saldētu bifeļa gaļu bez kauliem, kura atbilst KN kodam 0202 30 90.
            
         
               (2)
            
            
               Ar Regulas (EK) Nr. 810/2008 2. panta a) punktu ir iedalītas 28 000 tonnas atkaulotai liellopu gaļai, kura atbilst KN kodiem 0201 30 00 un 0206 10 95 un kuras izcirtņi precīzi atbilst konkrētai definīcijai.
            
         
               (3)
            
            
               Nolīgumā vēstuļu apmaiņas veidā starp Eiropas Savienību un Argentīnu atbilstīgi 1994. gada Vispārējās vienošanās par tarifiem un tirdzniecību (GATT) XXIV panta 6. punktam un XXVIII pantam par koncesiju izmaiņām grafikos, kas attiecas uz Bulgāriju un Rumāniju saistībā ar šo valstu pievienošanos Eiropas Savienībai (3), kas apstiprināts ar Padomes Lēmumu 2011/769/ES (4), paredzēts par 1 500 tonnām palielināt valstij (Argentīnai) piešķirto ES tarifa kvotu “svaigai vai atdzesētai liellopu gaļai bez kauliem”. Pirmajos četros īstenošanas gados palielinājumam jābūt 2 000 tonnām gadā. Nolīgumā paredzēts arī izveidot valsts (Argentīnas) tarifa kvotu 200 tonnu apmērā saskaņā ar ES tarifa kvotu “saldētai bifeļu gaļai bez kauliem”, jo Argentīnai piešķirtā kvota attiecas arī uz “svaigu vai atdzesētu” gaļu.
            
         
               (4)
            
            
               Skaidrības labad ir lietderīgi norādīt bifeļu gaļas izcelsmes valsti.
            
         
               (5)
            
            
               Ar Regulas (EK) Nr. 810/2008 2. panta e) punktu ir piešķirta kvota 1 300 tonnu apmērā gaļai, kura atbilst KN kodiem 0201 20 90, 0201 30, 0202 20 90, 0202 30, 0206 10 95 un 0206 29 91 un kuras izcirtņi precīzi atbilst konkrētai definīcijai.
            
         
               (6)
            
            
               Nolīgumā vēstuļu apmaiņas veidā starp Eiropas Savienību un Jaunzēlandi atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Bulgāriju un Rumāniju saistībā ar šo valstu pievienošanos Eiropas Savienībai (5), kas apstiprināts ar Padomes Lēmumu Nr. 2011/767/ES (6), paredzēts veikt izmaiņas definīcijā, kura attiecas uz ES tarifa kvotu 1 300 tonnu apmērā “augstas kvalitātes liellopu gaļai”.
            
         
               (7)
            
            
               Tāpēc attiecīgi būtu jāgroza Regula (EK) Nr. 810/2008.
            
         
               (8)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 810/2008 groza šādi:
   
               1)
            
            
               regulas 1. panta 1. punktu groza šādi:
               
                           a)
                        
                        
                           punkta a) apakšpunktu aizstāj ar šādu:
                           
                                       “a)
                                    
                                    
                                       66 750 tonnas attiecībā uz augstas kvalitātes svaigu, atdzesētu vai saldētu liellopu gaļu, kas atbilst KN kodiem 0201 un 0202, kā arī produktiem, kas atbilst KN kodiem 0206 10 95 un 0206 29 91. 2011./2012. gada importa periodam kopējais daudzums ir 66 625 tonnas, bet 2012./2013., 2013./2014. un 2014./2015. gada importa periodam kopējais daudzums ir 67 250 tonnas;”;
                                    
                                 
                     
                           b)
                        
                        
                           punkta b) apakšpunktu aizstāj ar šādu:
                           
                                       “b)
                                    
                                    
                                       2 250 tonnas attiecībā uz Austrālijas izcelsmes saldētu bifeļu gaļu bez kauliem, kas atbilst KN kodam 0202 30 90 un kas ir izteikta atkaulotas gaļas svarā. Šīs kvotas kārtas numurs ir 09.4001;”;
                                    
                                 
                     
                           c)
                        
                        
                           pievieno šādu c) apakšpunktu:
                           
                                       “c)
                                    
                                    
                                       200 tonnas attiecībā uz Argentīnas izcelsmes “svaigu, atdzesētu vai saldētu bifeļu gaļu bez kauliem”, kas atbilst KN kodam 0201 30 00 un 0202 30 90 un kas ir izteikta atkaulotas gaļas svarā. Šīs kvotas kārtas numurs ir 09.4004.”;
                                    
                                 
                     
         
               2)
            
            
               regulas 2. pantu groza šādi:
               
                           a)
                        
                        
                           panta a) punktu aizstāj ar šādu:
                           
                                       “a)
                                    
                                    
                                       29 500 tonnas atkaulotas liellopu gaļas, kas atbilst KN kodiem 0201 30 00 un 0206 10 95 un šādai definīcijai:
                                       “Atlasīti liellopu gaļas izcirtņi, kuri iegūti no vēršiem, jauniem vēršiem vai telēm, kas pēc atšķiršanas no zīdītājmātes barojušies tikai ganībās. Saskaņā ar Argentīnas Lauksaimniecības, lopkopības, zivsaimniecības un pārtikas sekretariāta (Secretaría de Agricultura, Ganadería, Pesca y Alimentos – SAGPyA) oficiāli noteikto liellopu gaļas klasifikāciju no vēršiem iegūtos liemeņus klasificē kā “JJ”, “J”, “U” vai “U2”, no jauniem vēršiem un telēm iegūtos liemeņus klasificē kā “AA”, “A” vai “B”.”
                                       Tomēr 2011./2012. gada importa periodam kopējais daudzums ir 29 375 tonnas, bet 2012./2013., 2013./2014. un 2014./2015. gada importa periodam kopējais daudzums ir 30 000 tonnas.
                                       Izcirtņus marķē atbilstoši Eiropas Parlamenta un Padomes Regulas (EK) Nr. 1760/2000 13. pantam (7).
                                       Informācijai uz etiķetes var pievienot norādi “Augstas kvalitātes liellopu gaļa”.
                                       Šīs kvotas kārtas numurs ir 09.4450.
                                    
                                 
                     
                           b)
                        
                        
                           panta e) punktu aizstāj ar šādu:
                           “Atlasīti liellopu gaļas izcirtņi, kas iegūti no vēršiem vai telēm, kuri barojušies tikai ganībās un kuru kautķermeņa svars nepārsniedz 370 kg. Liemeņus klasificē kā “A”, “L”, “P”, “T” vai “F”, tos apgraizot tā, lai tauku kārtas biezums būtu kā “P” vai mazāks, un tie atbilst “1.” vai “2.” muskuļaudu klasei saskaņā ar liemeņu klasifikācijas sistēmu, ko administrē Jaunzēlandes Gaļas ražotāju pārvalde;”;
                        
                     
         
               3)
            
            
               regulas 8. panta 1. punktu aizstāj ar šādu:
               “1.   Importējot daudzumus, kas noteikti 1. panta 1. punkta b) un c) apakšpunktā un 2. panta a) līdz e) punktā un g) punktā, un produktus laižot brīvā apgrozībā, jāuzrāda importa licences, kas izdotas saskaņā ar 4. panta a) un b) apakšpunktu, kā arī šā panta 2. punktu.”;
            
         
               4)
            
            
               regulas 10. panta otro daļu aizstāj ar šādu:
               “Attiecībā uz šīs regulas 1. panta 1. punkta b) un c) apakšpunktā un 2. panta a) līdz e) punktā un g) punktā minētajiem daudzumiem tiek piemēroti Regulas (EK) Nr. 376/2008, Regulas (EK) Nr. 1301/2006 III nodaļas un Regulas (EK) Nr. 382/2008 noteikumi, ja vien šī regula neparedz citādi.”;
            
         
               5)
            
            
               regulas 11. pantu groza šādi:
               
                           a)
                        
                        
                           panta 1. punkta b) apakšpunktu aizstāj ar šādu:
                           
                                       “b)
                                    
                                    
                                       produktu daudzumus, ieskaitot nulles paziņojumus, par kuriem iepriekšējā importa tarifu kvotas periodā izdotas importa licences, ne vēlāk kā 31. augustā pēc katra importa tarifu kvotas perioda beigām attiecībā uz importa tarifu kvotu ar kārtas numuriem 09.4001 un 09.4004;”;
                                    
                                 
                     
                           b)
                        
                        
                           panta 3. punkta otro daļu aizstāj ar šādu:
                           “Paziņojumus par daudzumiem, kas minēti šīs regulas 1. panta 1. punkta b) un c) apakšpunktā un 2. panta a) līdz e) punktā un g) punktā, izdara saskaņā ar šīs regulas IV, V un VI pielikumā sniegtajām norādēm.”;
                        
                     
         
               6)
            
            
               regulas I pielikumā definīciju aizstāj ar šādu:
               “… izcelsmes augstas kvalitātes liellopu gaļa
               
               (attiecīgā definīcija)
               
                  vai Austrālijas izcelsmes bifeļu gaļa
               
               
                  vai Argentīnas izcelsmes bifeļu gaļa”;
            
         
               7)
            
            
               regulas II pielikuma pirmo ievilkumu aizstāj ar šādu:
               
                           “—
                        
                        
                           
                              MINISTERIO DE ECONOMÍA Y FINANZAS PÚBLICAS:
                           attiecībā uz Argentīnas izcelsmes gaļu:
                           
                                       a)
                                    
                                    
                                       kas atbilst definīcijai 1. panta 1. punkta c) apakšpunktā;
                                    
                                 
                                       b)
                                    
                                    
                                       kas atbilst definīcijai 2. panta a) punktā.”;
                                    
                                 
                     
         
               8)
            
            
               regulas IV, V un VI pielikumā pēc kārtas numura un izcelsmes valsts pievieno:
               “09.4004”
               “Argentīna”.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 1. decembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 23. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Dacian CIOLOȘ
      
   
   
      (1)  OV L 146, 20.6.1996., 1. lpp.
   
      (2)  OV L 219, 14.8.2008., 3. lpp.
   
      (3)  OV L 317, 30.11.2011., 11. lpp.
   
      (4)  OV L 317, 30.11.2011., 10. lpp.
   
      (5)  OV L 317, 30.11.2011., 3. lpp.
   
      (6)  OV L 317, 30.11.2011., 2. lpp.
   
      (7)  OV L 204, 11.8.2000., 1. lpp.”;